**PROIECT DIDACTIC**

**Unitatea de învăţământ**: Şcoala Gimnazială Bircii, Scorniceşti, Olt

**Data:** 20.11.2015

**Clasa:** a IV-a

**Propunator**: Prof. Ştefan Felicia Gabriela

Prof. Mitrache Daniela

**Disciplina:** Educaţie financiară

**Subiectul lecţiei**: Moneda naţională a altor ţări

**Tipul lecţiei**: Fixare şi consolidare

**Scopul:**

* consolidarea noţiunilor de „valută” şi „schimb valutar”;
* consolidarea cunoştinţelor despre monedele etalon: euro, dolarul american şi subdiviziunile acestora;
* dezvoltarea operaţiilor gândirii: analiză, sinteză, comparaţie, abstractizare şi generalizare, prin rezolvarea sarcinilor propuse.

**Obiective operaţionale.**

* Să definească noţiunile de valută şi schimb valutar;
* Să descrie etapele transformării unei valute în altă valută;
* Să compare valutele raportate la cursul valutar dat;
* Să realizeze corespondenţa între ţări, monedele aferente şi simbolurile acestora;
* Să realizeze propria listă de cumpărături în condiţiile date;
* Să enumere elementele de siguranţă aflate pe bancnote şi să argumenteze necesitatea existenţei acestora;
* Să rezolve problema dată.

**Resurse**

I. Metodologice

***Strategii didactice***

Metode şi procedee: conversaţia, explicaţia, exerciţiul, jocul didactic, cubul, problematizarea;

Mijloace de învăţământ: texte lacunare, cubul, fişe de lucru, rebus, lista de mărfuri, bani decupaţi

Forme de organizare: individual, pe echipe;

II. Forme şi tehnici de evaluare:

-observarea sistematică, evaluare orală, acordare de punctaje, premiere

III. Bibliografice:

- *Manualul „Educaţie financiară”-* Banii pe înţelesul copiilor, Ligia Georgescu Goloşoiu, Editura Explorator, Ploieşti, 2013;

- *Caietul elevului „Educaţie financiară”* - Banii pe înţelesul copiilor, Ligia Georgescu Goloşoiu, Editura Explorator, Ploieşti, 2013;

**SCENARIU DIDACTIC**

|  |  |  |  |  |  |
| --- | --- | --- | --- | --- | --- |
| Etapele  lecţiei | Conţinut informativ | Strategii didactice | | | Evaluare |
| Metode | Mijloace | Forme de organizare |
| **1.Moment organizatoric** | Se amenajează spaţiul corespunzător desfăşurării lucrului pe echipe.  Se cere elevilor să pregătească materialele necesare lecţiei şi se asigură climatul de încredere reciprocă pentru reuşita actului didactic.  Spargerea gheții: elevii sunt rugaţi să exprime într-un cuvânt ce înseamnă pentru ei această zi, momentul de față. | conversaţia  explicaţia |  | pe echipe | Observare sistematică  Evaluare orală |
| **2. Captarea atentiei** | Pentru captarea atenției și stârnirea interesului elevilor se solicită acestora să completeze oral, conform cunoştinţelor dobândite anterior, enunţuri care ne vor orienta către subiectele pe care le vom aduce în discuție pe parcursul lecției.  *Pentru a cumpăra diferite mărfuri avem nevoie de.........*  *Unele ţări membre ale UE, cum ar fi: Franţa, Olanda, Belgia, Germania, Spania, Portugalia, etc. folosesc drept bani.....................şi subdiviziunea acestuia ............................*  *În SUA banii care circulă sunt.................şi subdiviziunea* *acestuia........................*  *Am nevoie de valută când vreau să cumpăr mărfuri din..............*  *Preţul la care o valută poate fi cumpărată cu o altă valută reprezintă.............................Acest curs este afişat zilnic pentru fiecare valută de.........................................................................*  Am dorit să ne aducem aminte de aceste lucruri deoarece vechii noştri prieteni, Albă ca Zăpada şi cei şapte pitici, ne-au solicitat ajutorul: vor să plece într-o călătorie împreună, bucuroşi că s-au regăsit, după toate cele întâmplate, însoţiţi de prinţ, desigur. Problema este că nu ştiu foarte bine cum şi ce ar trebui să pregătească şi nici ce loc ar fi mai potrivit pentru destinaţie. Piticii se întrebau cam câţi bani ar trebui să economisească pentru a putea planifica o astfel de călătorie, nu că prinţul nu i-ar sprijini, dar nu vor să abuzeze de bunătatea şi de prietenia lui.  Şi-apoi mai au ceva aur scos din adâncul pământului şi acesta le va fi de ajutor. Deci? Ar vrea să înveţe de la noi câte ceva despre cum stau lucrurile cu banii, cu valuta, cu schimbul valutar, cu cheltuielile...Le permitem să asiste la lecţia noastră?Fiecare echipă va putea să le ofere informaţii preţioase. Şi vă mai spun ceva: piticii au promis că vor fi recunoscători(vor aduce ceva atenţii pentru toţi cei ce le vin în ajutor), fiecare punct acumulat la echipă înseamnă o atenţie în plus.Vă învoiţi? | conversaţia  explicaţia  exerciţiul  conversaţia  explicaţia  exerciţiul  conversaţia  explicaţia  jocul didactic  dramatizare  povestire | text lacunar  text lacunar  scenariu didactic | Individual  Individual  pe echipe | Observare sistematică  Evaluare orală  Observare sistematică  Evaluare orală  Observare sistematică  Evaluare orală |
| **3. Anuntarea subiectului**  **lecţiei noi si a obiectivelor urmarite** | Se notează la tablă titlul lecţiei:  Moneda naţională a altor ţări |  |  |  |  |
| **4.Dirijarea învăţării** | *Cubul de aur* ne va ajuta să pornim în etalarea cunoştinţelor noastre. Pe fiecare faţă a cubului avem câte o sarcină:  Descrie, Compară, Analizează, Asociază, Aplică, Argumentează.  Prin rostogolire, cubul ne va indica în ce ordine vom aborda sarcinile date. Acestea le veţi primi în plic şi le veţi rezolva în echipă. Răspunsurile corecte se vor nota cu câte un punct.  **Sarcinile:**  ***Descrie***  *Descrie etapele transformării unei valute în altă valută.*  ***Compară***  *Compară următoarele valute raportate la următorul curs valutar:*  1euro = 4 lei  1 liră sterlină = 6 lei  5 euro 273lei  7 euro 175 lei  124 lire sterline 744 lei  97 lire sterline 400 lei  612 lire sterline 918 euro  **Analizează**  *Rezolvaţi următorul rebus:*  1. Deviza Uniunii Europene este: *Unitate în* .................  2. Transformarea leilor în valută se face la .................de schimb valutar.  3. Moneda naţională a Bulgariei.  4. Moneda utilizată în Uniunea Europeană.  5. Ţară a cărei monedă este CHF.  6. Personalitate americană al cărui portret este desenat pe bancnota de 100$: B.........................  A   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  | |  |  |  |  |  |  |  |  |  | |  | |  |  |  |  |  | | | | | | |  |  |  |  | |  | | |  | |  |  |  |  | | | | | | |  |  |  |  | |  |  |  | |  | |  |  | |  |  |  |  |  |  |   B  (Verticala AB= VALUTA)  **Asociază**  *Realizează corespondenţa între ţări, monedele aferente şi simbolurile acestora:*  Elveţia euro BGN  Bulgaria zlotul polonez GBP  Danemarca lira sterlină EUR  Suedia coroana suedeză PLN  Spania coroana daneză SEK  Polonia leva bulgărească DKK  Uniunea Europeană francul elveţian CHF  **Aplică**  *Folosind lista mărfurilor propuse spre a fi achiziţionate(cu preţurile aferente) şi verificându-ţi resursele financiare(„banii” decupaţi pe care îi găseşti în plicul ataşat)*  *realizează propria listă de cumpărături.*  **Argumentează**  *Enumeră elementele de siguranţă aflate pe bancnote şi argumentează necesitatea existenţei acestora.*  După fiecare probă şi verificarea răspunsurilor date se vor acorda punctajele corespunzătoare. | conversaţia  explicaţia  exerciţiul  cubul  conversaţia  explicaţia  conversaţia  explicaţia  exerciţiul  algoritmizarea  conversaţia  explicaţia  exerciţiul  joc didactic  conversaţia  explicaţia  exerciţiul  conversaţia  explicaţia  exerciţiul | cubul  Fişa cu exerciţii  Rebus  rebus  Fişa de lucru  Lista mărfuri  Bani decupaţi | pe echipe  pe echipe  pe echipe  pe echipe    pe echipe | Observare sistematică  Evaluare orală  Observare sistematică  Evaluare orală  Observare sistematică  Evaluare orală  Observare sistematică  Evaluare orală |
| **5. Obţinerea performanţei** | Rezolvarea problemei  Albă ca Zăpada, piticii şi prinţul au decis: vor petrece 5 zile în România. I-aţi convins copii!Sunt nerăbdători să descopere frumuseţea acestor meleaguri. Au făcut planuri, calcule şi calcule... Au ajuns la următoarea concluzie:” Cu 500 de grame de aur vom rezolva totul, au zis piticii. Călătoria aceasta va fi darul nostru de nuntă pentru prinţ şi frumoasa Albă ca Zăpada. Noi vom plăti totul!”  Ştiind că 1 gram de aur = 144 lei, aflaţi ce sumă şi-au propus piticii să cheltuie într-o zi pentru o persoană!  Calculaţi în două moduri. | conversaţia  explicaţia  exerciţiul | problema | pe echipe | Observare sistematică  Evaluare orală |